कराची। पाकिस्तान क्रिकेट बोर्ड(पीसीबी) के निर्वतमान अध्यक्ष शहरयार खान ने अंतरराष्ट्रीय क्रिकेट परिषद (आईसीसी) के प्रमुख और भारतीय क्रिकेट बोर्ड के पूर्व अध्यक्ष शशांक मनोहर को अगले महीने लाहौर दौरे पर आने का निमंत्रण दिया है। खान ने खुद इस बात की पुष्टि की है। पीसीबी अध्यक्ष ने बताया कि उन्होंने मनोहर से आईसीसी की लंदन में हुई बैठक में मुलाकात की थी और उन्हें अगले महीने लाहौर आने का न्योता दिया है। वहीं पूर्व बीसीसीआई अध्यक्ष ने इस निमंत्रण पर गौर करने का भरोसा दिया है। खान ने उनके अगले महीने लाहौर में विदाई समारोह के जश्न के लिये मनोहर को आमंत्रित किया है।